CELEX: 62011CN0516
Language: hu
Date: 2011-10-07 00:00:00
Title: C-516/11. P. sz. ügy: A Törvényszék (nyolcadik tanács) T-144/07., T-147/07., T-148/07., T-149/07., T-150/07. és T-154/07. sz., ThyssenKrupp Liften Ascenseurs és társai kontra Európai Bizottság egyesített ügyekben 2011. július 13-án hozott ítélete ellen a ThyssenKrupp Liften Ascenseurs NV által 2011. október 7-én benyújtott fellebbezés

3.12.2011   
            
            
               HU
            
            
               Az Európai Unió Hivatalos Lapja
            
            
               C 355/12
            
         A Törvényszék (nyolcadik tanács) T-144/07., T-147/07., T-148/07., T-149/07., T-150/07. és T-154/07. sz., ThyssenKrupp Liften Ascenseurs és társai kontra Európai Bizottság egyesített ügyekben 2011. július 13-án hozott ítélete ellen a ThyssenKrupp Liften Ascenseurs NV által 2011. október 7-én benyújtott fellebbezés
   (C-516/11. P. sz. ügy)
   2011/C 355/19
   Az eljárás nyelve: holland
   
      Felek
   
   
      Fellebbező: ThyssenKrupp Liften Ascenseurs NV (képviselők: O. W. Brouwer és J. Blockx ügyvédek)
   
      A másik fél az eljárásban: Európai Bizottság
   
      A fellebbező kérelmei
   
   
               —
            
            
               A Bíróság helyezze hatályon kívül a Törvényszék 2011. július 13-án hozott ítéletét abban a részében, amelyben a Törvényszék a fellebbező által felhozott jogalapokat elutasította;
            
         
               —
            
            
               a Bíróság maga határozzon az ügyben: az első fokú eljárásban kifejtett okokból semmisítse meg a COMP/E-1/38.823 — Felvonók és mozgólépcsők ügyben 2007. február 21-én hozott C(2007) 512 végleges bizottsági határozatot (1) és/vagy csökkentse a vele szemben kiszabott bírságot;
            
         
               —
            
            
               másodlagosan: csökkentse a vele szemben kiszabott bírságot;
            
         
               —
            
            
               harmadlagosan: utalja vissza az ügyet a Törvényszék elé;
            
         
               —
            
            
               a Bizottságot kötelezze a költségek viselésére.
            
         
      Jogalapok és fontosabb érvek
   
   A fellebbező kérelme alátámasztására négy jogalapot hoz fel:
   
               1.
            
            
               Az EK 81. cikk (1) bekezdésének (jelenleg EUMSZ 101. cikk (1) bekezdése) megsértése, mivel a jogsértések nem lehettek érezhető hatással a tagállamok közötti kereskedelemre, és a Bizottság jogsértő módon indított eljárást;
            
         
               2.
            
            
               A ne bis in idem elvének megsértése;
            
         
               3.
            
            
               Az 1/2003 rendelet (2) 23. cikkének, az Európai Unió Alapjogi Chartája 48. cikke (1) bekezdésének és 49. cikke (1) bekezdésének, valamint a büntetések személyhez kötöttsége elvének megsértése azáltal, hogy a fellebbező egyetemleges felelősségét állapították meg a vállalatcsoport forgalma alapján számított teljes bírságösszeg vonatkozásában;
            
         
               4.
            
            
               Téves vizsgálat és jogsértő tétlenség, mivel a Törvényszék nem élt a bírságok korlátlan felülvizsgálatára vonatkozó jogkörével különösen az érintett piacok nagysága, az elrettentési cél és a 2002. évi engedékenységi közlemény szerinti és az ezen túlmutató együttműködés vonatkozásában.
            
         
      (1)  Összefoglaló: HL 2008. C 75., 19. o.
   
      (2)  A Szerződés 81. és 82. cikkében meghatározott versenyszabályok végrehajtásáról szóló, 2002. december 16-i 1/2003/EK tanácsi rendelet (HL 2003. L 1., 1. o.; magyar nyelvű különkiadás 8. fejezet, 2. kötet, 205. o.).